El Quintet Frontela ofereix el segon concert de música clàssica de la temporada a Roses - Diari digital Vila de Roses
El Quintet Frontela ofereix el segon concert de música clàssica de la temporada a Roses
Els músics del Quintet Frontela
El Teatre Municipal de Roses prossegueix la seva programació, en aquesta ocasió amb una proposta de música clàssica
El Quintet Frontela, format a l’Escola Superior de Música de Catalunya l’any 2008 interpretarà peces de Rossini, Briccialdi, Beethoven i Reicha. I des de la seva formació ha estat guanyador de concursos importants com el V Concurs de Música de Cambra Higini Anglès, de la Diputació de Tarragona (2009), o el Concurso Permanente de Jóvenes Intérpretes de Juventudes Musicales de España, celebrat a Bilbao el novembre del mateix any.
Així mateix, els músics del Quintet Frontela han estat guardonats en el XIV Concurs d’Interpretació Musical l’Arjau de Barcelona i al XXV Premi de Música Ciutat de Manresa. Entre les seves actuacions cal destacar les ofertes a l’Auditori de Barcelona, al Palau de la Música Catalana (concert enregistrat per Catalunya Música), a Torroella de Montgrí, al XV Cicle “Claustre Sant Domènec” de Peralada i dues gires organitzades per Joventuts Musicals d’Espanya que els han dut a actuar per les Illes Balears el desembre de 2010 i per Catalunya el març de 2011.
Les obres treballades pel Quintet Frontela són els màxims exponents de la música per a quintet de vent. El grup compta amb un repertori de qualitat, ample i divers, i posa accent en la música contemporània.
Les entrades ja a la venda al preu de 12 €
Les entrades per al concert ja es poden adquirir anticipadament al preu de 12 euros a les oficines de l’Ajuntament (Plaça de Catalunya, 12, 2n pis) de dilluns a divendres, de 10 a 14 hores, o bé el mateix dia del concert que s’iniciarà aquest diumenge a les 18 hores, a les taquilles del Teatre Municipal de Roses, una hora abans de l’inici de l’espectacle.
Descomptes: carnet de jubilat, Carnet Jove i carnet de la Biblioteca de Roses. Entrada gratuïta per a tots els menors de 16 anys (acompanyats per un adult) i per a les parelles lingüístiques de Roses.
Àlex Villanueva, clarinet
Programa: L’òpera sense paraules
Obertura de “Il Barbiere di Siviglia” (arr. Joachim Linckelmann)
BRICCIALDI, G. (1818-1881)
Quintet en Re op. 124
———– Pausa ———
BEETHOVEN, L. (1770-1827)
Obertura Coriolà op. 62 (arr. Joachim Linckelmann)
REICHA, A. (1770-1836)
Quintet en Mi bemoll op. 88 n.2
Tags: Concert, el quintet frontela, Música clàssica, reicha, Roses, rossini, teatre de roses
Previous Més de 5.000 euros porta recaptat en ‘Ferdy’ amb el seu viatge solidari en bicicleta de Roses a Sevilla
Next Els ports de Roses, Palamós i Sant Carles de la Ràpita participen a la Cruise Shipping Miami